《依韵和李君读余注孙子》
宋代·梅尧臣

我世本儒术，所谈圣人篇。
圣篇辟乎道，信谓天地根。
众贤发蕴奥，授业称专门。
传笺与注解，璨璨今犹存。
始欲沿其学，陈迹不可言。
唯余兵家说，自昔罕所论。
因暇聊发箧，故读尚可温。
将为文者备，岂必握武贲。
终资仁义师，焉愧道德藩。
挥毫试析理，已厌前辈繁。
信有一日长，可压千载魂。
未涉勿言浅，寻流方见源。
庙谋盛夔禼，正议灭乌孙。
吾徒诚合进，尚念有新尊。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。